***Διεθνές Συνέδριο***

 ***ITS 2023***

***“Intelligent Systems and Consciousness Society”***

**2-3 Νοεμβρίου 2023**

**Συνεδριακό και Πολιτιστικό Κέντρο Πανεπιστημίου Πατρών**

Το Διεθνές Συνέδριο ***ITS 2023: “Intelligent Systems and Consciousness Society”*** διοργανώνεται από το Πανεπιστήμιο Πατρών, Τμήμα Πολιτικών Μηχανικών, σε συνεργασία με την ITS Hellas, και με την υποστήριξη του Συλλόγου Ελλήνων Συγκοινωνιολόγων και TSS-Transport Simulation Systems στις ***2-3 Νοεμβρίου 2023***, στο ***Συνεδριακό και Πολιτιστικό Κέντρο του Πανεπιστημίου Πατρών***.

Tα Ευφυή Συστήματα Μεταφορών (Intelligent Transportation Systems, ITS) αποτελούν τεχνολογία αιχμής στις μεταφορές, την συγκοινωνιακή υποδομή και τα δίκτυα και εξασφαλίζουν άνετες, γρήγορες και ασφαλείς μετακινήσεις ανθρώπων και εμπορευμάτων στις έξυπνες πόλεις και κοινότητες.

Στην εξέλιξη προς τον στόχο της αυτονομίας του οχήματος και της ενδυνάμωσης του μετακινούμενου πολίτη, απαραίτητη είναι η διασύνδεση (Connected ITS, C-ITS) και η συνειδητότητα (Conscious Connected ITS, CC-ΙTS) στην λήψη αποφάσεων. Έτσι θεμελιώνεται η ολιστική κατανόηση και η βέλτιστη ερμηνεία αξιών και καταστάσεων ανθρώπων, αντικειμένων και οχημάτων για δραστικά βελτιωμένες μεταφορές και οδική ασφάλεια.

Η πρόκληση αφορά κυρίως στην εφαρμογή των CC-ITS στην ψηφιακή διαχείριση δεδομένων (big data & ΙοΤ), κυβερνοασφάλεια (data privacy/cyber security & blockchain), διατροπικές μετακινήσεις (intermodality), ασφάλεια & προστασία, επικοινωνίες (5G+), ευφυή πληροφόρηση, ευφυή διαχείριση, και περιβαλλοντικές επιπτώσεις.

Το Συνέδριο προσφέρει την ευκαιρία σε ιδιωτικούς και δημόσιους φορείς, τοπική αυτοδιοίκηση, πανεπιστήμια, ερευνητές, μελετητές, κατασκευαστές και διαχειριστικές αρχές να ανταλλάξουν απόψεις επί προβλημάτων, καινοτόμων λύσεων και εφαρμογών στα θέματα της ψηφιοποίησης και των Ευφυών Συστημάτων Μεταφορών σε αστικά, υπεραστικά, εθνικά και διεθνή δίκτυα.

Το συνέδριο καλωσορίζει υποβολές που επικεντρώνονται σε ανάλυση, πείραμα, ερμηνεία της έρευνας στο ευρύτερο θεματικό πλαίσιο των ευφυών συστημάτων μεταφορών με κατεύθυνση την συνειδητότητα. Περισσότερα για την υποβολή εργασιών ή άρθρων βρίσκονται στην ιστοσελίδα του συνεδρίου, στην ενότητα [paper submission](http://conference2023.upatras.gr/index.php/author-guidelines/paper-instructions).

***Aimsun Training Course***

**4 Νοεμβρίου 2023**

**Τμήμα Πολιτικών Μηχανικών, Πανεπιστήμιο Πατρών**

Η Οργανωτική Επιτροπή του Διεθνούς Συνεδρίου "ITS2023: Intelligent Systems and Consciousness Society" έχει τη χαρά να ανακοινώσει τη διεξαγωγή ενός εκπαιδευτικού σεμιναρίου το οποίο θα πραγματοποιηθεί στο πλαίσιο του συνεδρίου. Το σεμινάριο θα πραγματοποιηθεί στις **4 Νοεμβρίου 2023** και θα επικεντρωθεί στη χρήση του προηγμένου λογισμικού Aimsun στον τομέα των μεταφορών.

Το Aimsun αποτελεί παγκόσμιο ηγέτη στον χώρο των ψηφιακών λύσεων κινητικότητας και παρέχει εργαλεία προσομοίωσης και ανάλυσης δεδομένων για τις αρχές των μεταφορών, τους φορείς, τους αυτοκινητόδρομους, και τις εταιρείες δημόσιων μεταφορών. Η τεχνολογία του Aimsun επιτρέπει στους χρήστες να κατανοήσουν την απόδοση του δικτύου μεταφορών, να προβλέψουν τη μελλοντική του εξέλιξη και να υποστηρίξουν τη διαδικασία λήψης αποφάσεων.

Στο σεμινάριο αυτό, θα δοθεί η ευκαιρία στους συμμετέχοντες να εξοικειωθούν με το Aimsun και τις δυνατότητες αυτού για προσομοιώσεις και αναλυτική αξιολόγηση σε θέματα μεταφορών. Το σεμινάριο θα καλύψει θέματα όπως η χρήση του λογισμικού για την αποτύπωση δικτύου, την προσομοίωση κυκλοφορίας, την επίλυση προβλημάτων κυκλοφορίας, την επίδραση των αυτόνομων οχημάτων και άλλα.

Το εκπαιδευτικό σεμινάριο Aimsun αποτελεί μια μοναδική ευκαιρία τόσο για τους φοιτητές όσο και για τους επαγγελματίες του χώρου των μεταφορών να επεκτείνουν τις γνώσεις τους και να αποκτήσουν πρακτικές δεξιότητες στον τομέα αυτόν.

Το σεμινάριο προσφέρεται **δωρεάν στους εγγεγραμμένους στο συνέδριο συμμετέχοντες**. Απαιτείται η δήλωση συμμετοχής στο σεμινάριο στον σύνδεσμο. Προσφέρονται περιορισμένες θέσεις. **Θα δοθεί πιστοποιητικό παρακολούθησης**.

Για περισσότερες πληροφορίες, παρακαλούμε επισκεφθείτε την [ιστοσελίδα](http://conference2023.upatras.gr/) του συνεδρίου ITS 2023.